
1. בקשתך שבסימוכין מתייחסת "לחוזר פנסיה מס' 2002/09 שענייננו מעקב אחר מקבלי פנית נכות בקרנות הפנסיה". בהתאם לבקשה, ביקשת מידע לגבי "כל קרן פנסיה בנפרד, וביחס לכל שנה בנפרד, החל משנת 2002 ואילך". בנוסף, ביקשת את "דוחות המעקב אחר מקבלי הפנסיות בהתאם למתכונת שנקבעה בחוזר כפי שנשלחו על ידי  כל קרן פנסיה למשרד האוצר, אגף שוק ההון בכל שנה". בנוסף, ביקשת כי "ככל וקרן פנסיה כלשהי לא עמדה בחובת הדיווח בשנה מסויימת, אבקש לדעת את זהות הקרן, המועד שבו לא נשלח הדיווח בהתאם לדין, האם ננקטו אמצעים כלשהם כנגד קרן הפנסיה בשל הפרת הוראות הדין כאמור, אילו אמצעים ננקטו ככל שנעשו פניות לקרן הפנסיה מצד משרד האוצר בענין זה, אבקש לדעת את מועדי הפניות כאמור ותוכנן".
2. הריני להשיבך כי חובת דיווח הנתונים בהתאם לחוזר 2002-09 בוטלה בשנת 2012, וקרנות הפנסיה אינן נדרשות לדווח נתונים אלו לממונה על שוק ההון, ביטוח וחיסכון. מאחר והחובה בוטלה, נתוני הדיווח המבוקשים על ידך אינם קיימים במאגרי המידע של רשות שוק ההון, ביטוח וחיסכון. לכן בקשתך נדחית, בהתאם לסעיף 8(3) לחוק חופש המידע, התשנ"ח-1998, בשל כך שהמידע אינו מצוי ברשותנו.
3. בהתאם לסעיף 7(ו) לחוק חופש המידע, הרינו להודיעך על זכותך לעתור נגד החלטה זו לבית המשפט לעניינים מנהליים בירושלים.

